kimære
En kimære er et græsk fabelvæsen sammensat af dele fra forskellige dyr: fortil løve, i midten ged, bagtil slange.
Uhyret nævnes første gang hos Hesiod (700-tallet f.v.t.). Den tapre Bellerofon dræbte efter anmodning fra kong Iobates uhyret i en drabelig kamp og fik som belønning prinsessen og det halve kongerige.
I overført betydning kan kimære betyde 'fantasifoster, fiks idé'.